EkBass/fiwiki-20250220-pages-articles huggingface dataset:
Ämmänarkku

Ämmänarkku on pieni järvi ja luonnonsuojelualue Hailuodon kunnassa saaren lounaisosassa lähellä Matikanniemeä. Se sijaitsee noin neljän kilometrin päässä Kirkonkylältä länteen ja noin viisi kilometriä Marjaniemestä eteläkaakkoon. Hailuodon retkeilyreitteihin kuuluva Marjaniemen ja Ison Sunikarin välisen reitti kulkee järven sivuitse. Järveen ei laske virtavesiä, eikä sillä ole lainkaan lasku-uomaa. Järvessä on yksi pieni saareke. == Lähteet == Luokka:Hailuodon järvet
Hannuksenlampi

Hannuksenlampi on pieni järvi ja luonnonsuojelualue Hailuodon Marjaniemessä. Järvi sijaitsee Hailuodon retkeilureitteihin kuuluvan Marjaniemen ja Ison Sunikarin välisen reitin Hannuksenlammen haaran varrella. Järven rannalla on laavu. Järvi saa vetensä Hannuksensoilta, mutta sillä ei ole lainkaan lasku- uomaa. == Lähteet == Luokka:Hailuodon järvet
A Beautiful Lie

A Beautiful Lie on rockyhtye 30 Seconds to Marsin toinen studioalbumi. Se julkaistiin 16. elokuuta, 2005 levy-yhtiön Virgin Records kautta. Albumin tuotti Josh Abraham ja yhtye. Albumilta on julkaistu neljä singleä, "Attack", "The Kill", "From Yesterday" ja "A Beautiful Lie". Levy on myynyt platinaa, eli sitä on myyty yli miljoona kappaletta. ==Deluxe-versio== Albumi julkaistiin uudelleen uuden kannen kanssa deluxe-versiona 21. marraskuuta 2006. Versiossa oli yksi uusi kappale – uusi versio kappaleesta "The Kill", nimeltään "The Kill (Rebirth)". Siinä oli mukana myös DVD. ==Kappaleet== ==Listasijoitukset== ===Albumi=== Vuosi Maa Lista Sijoitus Sertifikaatio Myynti 2006 U.S. Billboard 200 #36 Platina 1 024 902 2007 Australia ARIA albumilista #20 Kulta 35 000 2007 Kanada CRIA albumilista -- Kulta 50 000 2007 UK Britannian albumilista #39 Platina -- 2007 Uusi-Seelanti RIANZ albumilista #20 -- -- 2007 Suomi Suomen albumilista #15 -- -- 2007 Italia Italian albumilista #11 Platina 70 000 ===Singlet=== Vuosi Single Lista Sijoitus 2005 "Attack" Modern Rock Tracks #22 2005 "Attack" Mainstream Rock Tracks #38 2006 "The Kill" Billboard Hot 100 #65 2006 "The Kill" Modern Rock Tracks #3 2006 "The Kill" Mainstream Rock Tracks #14 2006 "From Yesterday" Modern Rock Tracks #1 2006 "From Yesterday" Mainstream Rock Tracks #11 2006 "From Yesterday" Billboard Hot 100 #76 2007 "A Beautiful Lie" Modern Rock Tracks #37 == Arvostelut == * AllMusic: * Imperiumi: 8½/10 == Lähteet == Beautiful Lie, A Luokka:30 Seconds to Marsin albumit
Agran linnoitus

Agran linnoitus (tunnetaan myös nimillä Lal Qila, Fort Rouge ja Agran punainen linnoitus) on linnoitus ja mogulien aikainen asuin- ja hallintorakennus. Se sijaitsee Agrassa, Intiassa, noin 2,5 kilometrin päässä Taj Mahalista. Linnoitus lisättiin Unescon maailmanperintöluetteloon vuonna 1983. == Historia == Nykyisen linnoituksen rakennutti suurmoguli Akbar vanhan raunioituneen tiililinnoituksen paikalle punaisesta hiekkakivestä. Noin 4000 ihmistä työskenteli rakennuksella ja kahdeksan vuoden työt päättyivät vuonna 1573. Mutta vasta Akbarin pojanpojan Shah Jahanin aikana linnoitus sai nykyisen muotonsa. Vuonna 1803 brittiläiset joukot valtavasivat linnoituksen. Se oli myös yhtenä taistelunäyttämönä sepoykapinassa, jonka seurauksena Englannin Itä-Intian kauppakomppania menetti valtansa Intiassa. == Arkkitehtuuri == Rakennuksen pohjakaava on puolikuun muotoinen ja sitä ympäröivät 21 metriä korkeaa muuri, jonka ympärysmitta on 2,4 kilometriä. Muurit on rakennettu, kuten suurin osa linnoituksesta, punaisesta hiekkakivestä, josta linnoitus on saanut myös nimensäkin. Linnoituksen pääsisäänkäynnit ovat Delhi- ja Lahore- portti, joista jälkimmäistä pitkin yleisö pääsee rakennukseen. Delhi-portti on kiinni julkiselta yleisöltä, sillä Intian asevoimat käyttää edelleen rakennuksen pohjoisosaa. Muurien sisäpuolella on useita muita rakennuksia. Sieltä löytyy edustuspalatseja, moskeijoita ja puutarhoja. == Lähteet == == Aiheesta muualla == *Agran linnoitus UNESCOn sivuilla *Virtuaalinen kierros *Matkakertomuksia Agran linnoitukseen Luokka:Intian linnoitukset Luokka:Uttar Pradesh Luokka:Unescon maailmanperintökohteet Intiassa
Tribal Eagle

Tribal Eagle (DEUDCD-001) on jyväskyläläisen Deuteronomium-yhtyeen EP, joka äänitettiin vuonna 1996 ja julkaistiin vuonna 1997. Tribal Eagle on varsinaisesti ensimmäinen suomalainen kristillinen metalli-CD, sillä useat aiemmat vähänkään metalliin viittaavat kristilliset äänitteet olivat julkaistu kasettiformaatissa. EP oli aluksi omakustanne, mutta myöhemmin Little Rose Productions julkaisi sen Street Corner Queen -albumin bonusmateriaalina vuonna 2001.__NOTOC__ ==Yleiskatsaus== "Crosshope" on melodinen death metal -kappale, joka on laulettu Killing Joke -tyyppisellä punkärjyntätyylillä. Vuonna 2000 oululainen Markus "Black Raven" Vainionpää voitti Ilmakitaransoiton MM-kisat esittämällä "Crosshopen"Ilmakitarahistoria, Oulun musiikkifestivaalit. Luettu 1. toukokuuta 2007.. "Thinking" taas on Deuteronomiumin tuotannosta ainoa puhdas death metal -kappale, laulunkin ollessa perinteistä syväkurkkuista death metal -murinaa. Sanoitukset pohtivat sotien loppumatonta kierrettä ja sitä, mitä ne kertovat ihmiskunnan luonteesta. EP:n Tribal Eagle sanoitukset Dark Lyrics -sivulla. "Tribal Eagle" alkaa mahtipontisella kitaramelodialla, jota seuraa puhdas laulu. Kappaleen pääasiallinen laulu on black metal -tyylistä kirkunaa, kuten myös viimeisellä raidalla, "Blue Momentilla", jolla kuullaan myös Eeva Vehniäisen laulua. "Tribal Eagle" kertoo vertauskuvallisesti kotkatatuoinnista, joka on musteella (synnillä) kiinnitetty ihoon (maailman menoon) niin, ettei se pysty lentämään tai kirkumaan vapaasti. "Blue Moment" viittaa auringonlaskun jälkeiseen hetkeen talvipäivänä ennen yökoittoa, jolloin ympäristö on lyhyen aikaa sinistä. Kappaleessa sitä verrataan masennukseen tai surulliseen elämäntilanteeseen, jossa on epävarma siitä, että tuleeko huomista enää. Tribal Eagle sai innostuneen vastaanoton metalliharrastajien joukossa, varsinkin kristittyjen. EP:stä tuli yksi kotimaisen kristillisen metallin merkkiteoksista. ==Kappaleet== # # # # == Kokoonpano == * Miika Partala - kitara ja laulu * Manu Lehtinen - bassokitara ja taustalaulu * Jari Mantour - kitara * Johnny Pesonen - rummut === Muut muusikot === *Eeva Vehniäinen - taustalaulu kappaleella "Blue Moment" == Lähteet == == Aiheesta muualla == * * Luokka:Vuoden 1997 EP:t Luokka:Deuteronomiumin albumit
Chavela Vargas

Chavela Vargas (s. 17. huhtikuuta 1919 Costa Rica – 5. elokuuta 2012 Cuernavaca, MeksikoLaulaja Chavela Vargas on kuollut, viitattu 6.8.2012) oli costaricalaissyntyinen ranchera-kansanmusiikin laulaja. Vargas muutti teini- ikäisenä Meksikoon ja työskenteli pitkään katulaulajana. Hän julkaisi ensimmäisen albuminsa vuonna 1961 ja on sen jälkeen tehnyt yli 80 levytystä. Hän vetäytyi suurimmilta osin 1970-luvun lopulla, mutta teki comebackin vuonna 1991 ja esiintyi vielä vuonna 2003 Carnegie Hallissa. Vargas esiintyi vuonna 2002 Julie Taymorin elokuvassa Frida, jonka Elliot Goldenthalin säveltämä musiikki sai Oscar-palkinnon. Vargas esitti elokuvassa laulun ”La llorona”, ja elokuvan soundtrackilla on myös ”Paloma negra”. Laulajalla oli nuoruudessaan rakkaussuhde elokuvan aiheeseen, taiteilija Frida Kahloon.Afterellen.com Vargas toipui lapsena poliosta. Hän lauloi ”Tu me acostumbrasten” elokuvassa Babel ja oli sittemmin avoimesti lesbo. Joaquín Sabina omisti hänelle laulunsa ”Por el boulevar de los sueños rotos”. == Lähteet == == Aiheesta muualla == * Chavela Vargasin muistokirjoitus Helsingin Sanomissa Luokka:Meksikolaiset laulajat Luokka:Vuonna 1919 syntyneet Luokka:Vuonna 2012 kuolleet
Great Portland Streetin metroasema

Great Portland Street on Lontoon metroasema lähellä Regent's Parkia. Se sijaitsee Baker Streetin ja Euston Squaren välissä, ja sen kautta kulkevat linjat Hammersmith & City Line, Circle Line ja Metropolitan Line. Metroasema oli osa maailman ensimmäistä maanalaista rautatietä, Metropolitan Railwaytä, joka kulki Bishop's Roadin (nykyisin Paddington) ja Farringdon Streetin välillä. Asema avattiin 10. tammikuuta 1863 nimellä Portland Road. Se nimettiin 1. maaliskuuta 1917 uudelleen Great Portland Streetiksi, mutta nimeä pidennettiin vuonna 1923 muotoon Great Portland Street and Regent’s Park. Nimi lyheni jälleen Great Portland Streetiksi vuonna 1933.Butt 1995, s. 109 == Lähteet == * === Viitteet === == Aiheesta muualla == Luokka:City of Westminsterin metroasemat
Khersonesos

Khersonesos (, ; ) tarkoittaa kreikaksi niemimaata ja voi viitata seuraaviin antiikin aikaisiin paikkoihin: * Khersonasos eli Khersonesos, kaupunki Kreetan pohjoisrannikolla nykyisen Chersónisoksen paikalla * Khersonesos, kaupunki Kaariassa * Khersonesos, kaupunki Kreetan länsirannikolla * Khersonesos, kaupunki Pontisessa Traakiassa * Khersonesos, kaupunki Taurikessa Skyytiassa, nykyisen Sevastopolin paikalla Krimillä * Khersonesos, kaupunki Traakian Khersonesoksella * Taurien Khersonesos eli Taurike, nimitys nykyiselle Krimin niemimaalle * Traakian Khersonesos, nimitys nykyiselle Gallipolin niemimaalle == Lähteet ==
Totegegien lentoasema

Totegegien lentoasema sijaitsee Ranskan Polynesiassa. Kentällä liikennöi pääasiassa Air Tahiti ja WanAir. == Lähteet == ==Aiheesta muualla== * NTGJ - Airport Luokka:Ranskan Polynesian lentoasemat
Happy Live Surprise

Go Chuck Yourself (Euroopassa ja Pohjois-Amerikassa) tai Happy Live Surprise (Japanissa) on Sum 41 -yhtyeen livealbumi, joka nauhoitettiin Londonissa, Ontariossa huhtikuussa 2005. Japanin versio julkaistiin 21. joulukuuta 2005. Sitä myytiin bonus DVD:n kanssa, jossa oli 5 kappaletta konsertista. Amerikan ja Euroopan versio julkaistiin 7. maaliskuuta 2006 ilman DVD:tä. Tämä oli yhtyeen ensimmäinen julkaisu Aquarius Records -levy-yhtiöltä. == Kappaleet == # # # # # # # # # # # # # # # # # # # # # == Muuta == * Albumilta poistettiin kaksi raitaa tekijänoikeuskiistojen vuoksi. "Nothing On My Back" olisi sijoittunut "We're All To Blamen" jälkeen ja "Machine Gun" "Some Sayn" jälkeen. "Nothing On My Back" sisälsi osan Rage Against The Machine -yhtyeen kappaleesta "Bullet In The Head". "Machine Gun" -kappaletta seurasi cover- raita Elvis Presleyn kappaleesta "That's Alright, Mama". * Albumin alkuperäinen tarkoitus oli ilmestyä DVD:nä, mutta yhtye ei ollut tyytyväinen videon laatuun, joten konsertti tyydyttiin julkaisemaan CD:nä. ==Aiheesta muualla== * www.sum41.com Luokka:Sum 41:n albumit Luokka:Vuoden 2006 konserttitallenteet
Traakian Khersonesos

Traakian Khersonesos (, ) oli antiikin aikainen nimi nykyiselle Gallipolin niemimaalle Hellespontoksen pohjoispuolella. Viljava niemimaa sijaitsi tärkeällä strategisella paikalla, sillä se hallitsi merireittiä Egeanmeren ja Mustanmeren välillä. Sen tärkeimpiä kaupunkeja olivat Kardia ja Sestos. == Maantiede == === Kaupungit === ==== Polikset ==== Traakian Khersonesoksen polikset eli kaupunkivaltiot olivat: * Aigospotamoi * Alopekonnesos * Araplos * Deris * Elaius * Ide * Kardia * Khersonesos * Kressa * Krithote * Limnai * Madytos * Paion * Paktye * Sestos ==== Muita kaupunkeja ==== Traakian Khersonesoksen muita kaupunkeja olivat muun muassa: * Drabos * Kallipolis * Lysimakheia == Lähteet == *
Ennätys

Ennätys tarkoittaa lajissaan äärimmäistä, usein erityisesti tavoiteltua tulosta tai muuta, mitattavissa tai muutoin vertailtavissa olevaa arvoa. Ennätyksiä voidaan saavuttaa eri urheilulajeissa, mutta myös muunlaisessa toiminnassa (kuten tuotantoennätys) tai niitä voidaan rekisteröidä tapahtuvista ilmiöistä (kuten lämpöennätys). Suomen kielen sana ennätys liittyy ehtimistä tarkoittavaan verbiin ennättää ja tarkoittaa tulosta tai saavutusta.Nykysuomen sanakirja 1967, artikkelit ennättää ja ennätys Ennätys liittyy joko havaittuun tämänhetkiseen ääriarvoon tai ennalta asetetun tavoitteen saavuttamiseen tai ohittamiseen. Ennätyksellä on usein myös joko paikallinen (esimerkiksi Suomen ennätys, lyhenne SE) tai ajallinen (kuten kuluvan vuoden ennätystulos, kesän lämpöennätys) rajaus. Laajin yleensä käytetty rajaus on maailmanennätys (lyhenne ME), joka on tietenkin laajin mahdollinen vain maapallolle rajoittuvissa ilmiöissä. Esimerkiksi "planeettojen koon maailmanennätyksestä" puhuminen ei olisi mielekästä. Ennätyksen käsitettä on laajentanut Guinnessin ennätysten kirja, jossa julkaistaan tiettyjen periaatteiden mukaan saavutettuja äärimmäisiä tuloksia mitä erilaisimmissa "lajeissa". == Katso myös == *Yleisurheilun maailmanennätykset == Lähteet == *
Furaani

Furaani on aromaattinen heterosyklinen yhdiste, jonka kemiallinen kaava on C4H4O. Siitä käytetään myös nimiä furfuraani, divinyleenioksidi ja oksasyklopentadieeni. Furaani on normaaliolosuhteissa olomuodoltaan erittäin herkästi syttyvää kirkasta, väritöntä nestettä, jonka haju muistuttaa eetterin tuoksua. Furaanin moolimassa on 68,07 g/mol, sulamispiste –85,6 °C, kiehumispiste 31,3 °C, tiheys 0,936 g/cm3, leimahduspiste –35 °C (c.c.) ja CAS-numero 110-00-9. Furaani liukenee huonosti veteen. Furaanin ollessa kosketuksessa ilman kanssa aine muodostaa räjähtäviä peroksideja. Aine reagoi kiivaasti myös hapettimien ja happojen kanssa aiheuttaen palo- ja räjähdysvaaran. Aine aiheuttaa myös palovaaran ollessaan kuumassa tai liekkien läheisyydessä matalan leimahduslämpötilansa vuoksi. ==Ympäristö- ja terveysvaikutukset== Höyry ärsyttää hengitysteitä ja voi aiheuttaa keuhkopöhön. IARC (International Agency for Research on Cancer) on luokitellut furaanin 1995 koe-eläimille syöpävaaralliseksi. Euroopan elintarviketurvallisuusviranomainen (EFSA) epäilee furaania genotoksiseksi eli perimän kautta vaikuttavaksi syöpävaaralliseksi yhdisteeksi. ==Valmistus ja käyttö== Furaania valmistetaan teollisesti joko dekarbonyloimalla furfuraalia tai dekarboksyloimalla furaanihappoa. Sitä käytetään pyrrolin, tiofeenin ja eräiden muiden yhdisteiden, kuten asetyylifuraanin valmistamiseen.R. H. Kottke: Furan Derivatives, Kirk-Othmer Encyclopedia of Chemical Technology, John Wiley & Sons, New York, 2000. Viitattu 27.04.2013H. E. Hoydonckx & W. M. Van Rhijn, W. Van Rhijn, D. E. De Vos & P. A. Jacobs: Furfural and Derivatives, Ullmann's Encyclopedia of Industrial Chemistry, John Wiley & Sons, New York, 2007. Viitattu 27.04.2013 ==Johdokset== Luonnonmarjojen, kuten ahomansikan ja mesimarjan sisältämät furaanijohdokset (2,5-dimetyyli-4-metoksi-3(2H)-furanoni = 'mesifuraani' ja 2,5-dimetyyli-4-hydroksi-3(2H)-furanoni ='fydroksimesifuraani') aiheuttavat marjoihin karvautta niitä kuumennettaessa, siksi ne eivät käy hillomarjoiksi. Lähisukuisissa vadelmassa ja puutarhamansikassa näitä furaanijohdoksia ei ole. Luultavasti yhdisteiden pilkkoutumistuotteet ovat karvaita.Usko Siskoa, Helsingin Sanomat, 19.9.2010 sivu D 7 == Lähteet == == Aiheesta muualla == * *PubChem: Furan *Kyoto Encyclopedia of Genes and Genomes (KEGG): Furan *ChemBlink: Furan Luokka:Furaanit Luokka:Myrkylliset kemikaalit
Metcalfen laki

Metcalfen laki väittää, että kommunikaatioverkon arvo on verrannollinen verkon käyttäjien lukumäärän neliöön (n2). Robert Metcalfe muotoili sen ensimmäisenä koskemaan Ethernetiä. Metcalfen laki selittää monia kommunikaatioverkkojen kuten Internet ja World Wide Web kokoon liittyviä ilmiöitä. Lakia havainnollistetaan usein faksiesimerkin avulla: Yksi faksilaite verkossa on hyödyton mutta jokaisen faksilaitteen arvo on sitä suurempi mitä useampia fakseja verkossa on sillä jokaisen käyttäjän mahdollisuudet kommunikointiin kasvavat verkon koon mukana. == Täsmennyksiä == Koska käyttäjä ei tarvitse verkkoa ottaakseen yhteyttä itseensä verkon todellinen hyödyllisten yhteyksien lukumäärä on oheisessa havainnollistavassa kuvassa n-kulmion lävistäjien lukumäärä, (kts myös kolmioluvut) : :::::\frac{n(n-1)}{2} Tässäkin muodossa verkon arvo on suurissa verkoissa verrannollinen kommunikoivien osapuolten lukumäärän neliöön, kuten Metcalfen lain alkuperäisessäkin muodossa. Metcalfen lain pätevyydestä käydään vilkasta keskustelua. == Metcalfen lain sovelluksia == Metcalfen lakia voidaan soveltaa moniin muihinkin verkkoihin kuin telekommunikaatioverkkoihin, kuten esimerkiksi tietokoneverkot, sosiaaliset verkot, organisaatiot jne. ==Katso myös== *Verkko *Verkottuminen *Reedin laki *Zipfin laki == Aiheesta muualla== * Metcalfe's Law is Wrong. Bob Briscoe, Andrew Odlyzko, and Benjamin Tilly, July 2006 IEEE Spectrum. Points out that Metcalfe's Law is wrong, that the value is closer to n log(n) * Metcalfe's Law: More Misunderstood Than Wrong?. A co-worker of Bob Metcalfe puts the IEEE Spectrum critique in perspective. Republished in Web 2.0 Journal here .* Metcalfe’s Law Recurses Down the Long Tail of Social Networking by Bob Metcalfe * ZDNet: Metcalfe's Law overshoots the mark * Andrew Odlyzko and Benjamin Tilly paper * Metcalfe's Law in Reverse, applying Metcalfe's law to form an argument in favour of large, unified networks. * George Church. The Personal Genome Project. Molecular Systems Biology. 13 December 2005 * RDF and Metcalfe's law Luokka:Graafiteoria
Intian asevoimat

Intian asevoimat (, ) on sotilasorganisaatio, joka on vastuussa Intian puolustuksesta ja maan alueellisesta turvallisuudesta. Asevoimien ylipäällikkönä toimii Intian presidentti. Asevoimat ovat käskynalaisia ja vastuussa Intian hallitukselle, jota johtaa pääministeri. Asevoimat koostuvat kolmesta puolustushaarasta: maa-, meri- ja ilmavoimista. Lisäksi asevoimien apuna toimivat rannikkovartiosto ja puolisotilaalliset joukot, sekä ydinaseiden hallinnasta vastaavat strategiset joukot. Asevoimien henkilöstö koostuu nykyisin kokonaisuudessaan vapaaehtoisista. Tarvittaessa hallituksella on mahdollisuus asettaa voimaan yleinen asevelvollisuus, mikäli maan turvallisuus sitä vaatii. Tätä mahdollisuutta ei ole kuitenkaan vielä käytetty, ei edes Pakistania ja Kiinaa vastaan käytyjen sotien aikana. Intia on 2000-luvulla hankkinut runsaasti aseita erityisesti Venäjältä. == Aiheesta muualla == * Intian asevoimien viralliset sivut * Laaja tietosivusto Intian asevoimista *
Kananugetti

Kananugetti on broilerin rintafileestä tai muusta kananlihamassasta valmistettu leivitetty ja uppopaistettu pala. Kananugetit ovat suosittuja tuotteita pikaruokaravintoloissa, oppilaitosten ruokalistoilla ja kotieineksinä. Suomen kaupoissa tuotetta myydään yleisesti einestuotteena sekä valmisruokapakasteena. Pikaruokapaikoissa kananugetit yleensä uppopaistetaan öljyssä. Kotona ne kuumennetaan tavallisimmin uunissa tai paistinpannulla. Kananugetit kehitti yhdysvaltalainen Robert C. Baker 1950- ja 1960-luvuilla, joka ehdotti huhtikuussa 1963 julkaistussa Agricultural Economics Research -tiedelehdessä leivitettyä "kanapuikkoa" vuonna 1963. Pakastetun tuotteen menekkiä oli testattu myös paikallisissa supermarketeissa. Kananugettien kehitys yhdistetään toisinaan myös tuotteen McNugget-nimellä kaupallistaneeseen McDonaldsiin. McDonalds patentoi oman reseptinsä vuonna 1979 ja markkinoi kananugetteja vuodesta 1980. Vuonna 2013 The American Journal of Medicinessä julkaistussa artikkelissa oli tutkittu kahden yhdysvaltalaisen pikaruokaketjun kananugeteiden sisältö. Molemmissa oli enintään 50 prosenttia kananlihaa ja loppu oli muun muassa rasvaa, verisuonia ja hermostoa. Johtopäätös oli, että kananugetin nimi on harjaanjohtava sillä ne koostuvat pääosin rasvasta. == Lähteet== == Aiheesta muualla == *Ravintosisältö: Broilerinuggetit friteerattu, laktoositon (Terveyden ja hyvinvoinnin laitos THL) (fineli.fi) *Ravintosisältö: Broilerinuggetti, kananpojan paneroidut nuggetit, hk/kariniemi (Terveyden ja hyvinvoinnin laitos THL) (fineli.fi) *Ravintosisältö: Broilerinuggetti, friteerattu, mcdonald's, chicken mcnuggets (Terveyden ja hyvinvoinnin laitos THL) (fineli.fi) Luokka:Kana Luokka:Linturuoat Luokka:Pikaruoka
Leivittäminen

Leivittäminen eli paneeraus tai panerointi tarkoittaa ruoka-aineen kastamista jauhoihin ennen paistamista. Käsittely antaa ruoalle sen paistuessa rapean ja maukkaan pinnan. Jauhoina voidaan käyttää maustettua korppujauhoa ja joskus myös vehnäjauhoa. Ennen jauhotusta ruoka-aine voidaan kastaa vatkatussa kananmunassa. Leivittäminen voidaan yhdistää marinointiin siten, että jokaiseen panerointikerrokseen laitetaan mausteita. Leivityksessä käytettäviin korppujauhoihin sopivat lisättäviksi seesaminsiemenet, pähkinärouhe ja maissihiutaleet. Tunnettuja leivitettyjä ruokia ovat esimerkiksi wieninleike ja kalapuikot, jälkiruoista friteeratut banaanit ja uppopaistettu jäätelö. == Katso myös == * Friteeraus ==Lähteet== Luokka:Ruoanlaittotekniikat en:Bread crumbs#Breading
Korppujauho

Korppujauho on ruoanlaitossa ainesosa, jota käytetään muun muassa mureketaikinaan sekä lihan, kalan ja kasvisten leivittämiseen sekä laatikkoruokien ja kinkun kuorruttamiseen. Leivonnassa korppujauhoa käytetään kakku- ja leivosvuokien jauhottamiseen leivonnaisen vuoasta irrottamisen helpottamiseksi. Korppujauhoa voidaan valmistaa hienontamalla korppuja tai kuivaa leipää. Leipomoiden ja korpputehtaiden sivutuotteena syntyvää korppujauhoa saa myös valmiina, jopa valmiiksi maustettuna. Panko on japanilaisen keittiön käyttämää vaaleaa, karkearakenteista korppujauhoa. ==Lähteet== == Aiheesta muualla == Luokka:Ruoka-ainekset
Use Your Fingers

Use Your Fingers on The Bloodhound Gang -yhtyeen debyyttialbumi. Cheese Factory Records julkaisi sen 18. heinäkuuta 1995. ==Kappaleet== # "Rip Taylor Is God" – 1:23 (mukana Rip Taylor) # "We Are The Knuckleheads" – 2:39 # "Legend In My Spare Time" – 3:05 # "B.H.G.P.S.A." – 0:22 # "Mama Say" – 2:59 # "Kids In America" – 4:23 (cover Kim Wilden kappaleesta) # "You're Pretty When I'm Drunk" – 3:56 # "The Evils Of Placenta Hustling" – 0:19 # "One Way" – 3:05 # "Shitty Record Offer" – 0:58 # "Go Down" – 2:26 # "Earlameyer The Butt Pirate" – 0:09 # "No Rest For The Wicked" – 2:50 # "She Ain't Got No Legs" – 2:28 # "We Like Meat" – 0:04 # "Coo Coo Ca Choo" – 2:36 # "Rang Dang" – 3:02 # "Nightmare At The Apollo" – 0:56 # "K.I.D.S. Incorporated" – 2:20 # Untitled Hidden Track – 0:47 == Lähteet == Luokka:Vuoden 1995 esikoisalbumit Luokka:The Bloodhound Gangin albumit
Santonen

Santonen on Hailuodon itäisin niemi ja yksi kolmesta saaresta, jotka maannousun myötä sulautuivat yhteen ja muodostivat Hailuodon saaren. Santosen pituus itä-länsisuunnassa on 8,2 kilometriä, mitattuna niemen itäisimmästä luonnollisesta kärjestä Potinlahden ja Ojakylänlahden välisen lyhyen kannaksen kapeimpaan kohtaan, jossa on myös niemen kapein kohta, 1 200 metriä. Niemen suurin leveys on 3,5 kilometriä mitattuna Piekkolankarin ja Rekonnokan välillä. Santonen on pääasiassa entistä merenpohjaa, joka on muuttunut eroosion ja maannousun myötä kuivaksi hiekkakankaaksi, jota pääosin peittävät havumetsät, etupäässä mäntymetsät. Niemen rantoja reunustavat paikoin leveät rantaruoikko- ja pensaikkoalueet sekä kosteikot. Niemellä sijaitsevat Vasken kylä sekä Huikun lautta- ja kalasatama sen itäisimmässä kärjessä. Saaren tärkein tieväylä, Luovontie alkaa Huikusta ja jatkuu niemen etelärantaa seuraillen aina Potinlahdelle saakka. Luokka:Hailuodon luonto
Abracadabra

Abracadabra voi tarkoittaa ainakin seuraavia asioita: * Abracadabra, Steve Miller Bandin albumi vuodelta 1982 * Abracadabra, Steve Miller Bandin laulu vuodelta 1982 * Abracadabra, ABCn albumi vuodelta 1991 * Abracadabra, Mayfair Gamesin julkaisema korttipeli vuodelta 2004. ==Katso myös== * abrakadabra, useita eri merkityksiä luetteleva täsmennyssivu.
One Fierce Beer Coaster

One Fierce Beer Coaster on alternative rock yhtyeen The Bloodhound Gang studioalbumi, joka julkaistiin 3. joulukuuta, 1996. Albumi sisältää yhtyeen yhden tunnetuimmista kappaleista, kappaleen "Fire Water Burn", jonka kertosäe on otettu Rock Master Scott & the Dynamic Three:n kappaleesta "The Roof Is on Fire". ==Kappaleet== #"Kiss Me Where It Smells Funny" – 3:10 #"Lift Your Head Up High (And Blow Your Brains Out)" – 4:58 #"Fire Water Burn" – 4:52 #"I Wish I Was Queer So I Could Get Chicks" – 3:49 #"Why's Everybody Always Pickin' On Me?" – 3:22 #"It's Tricky" – 2:35 #"Asleep at the Wheel" – 4:05 #"Shut Up" – 3:15 #"Your Only Friends Are Make Believe" – 7:02 #"Boom" (ft. Vanilla Ice) – 4:06 #"Going Nowhere Slow" – 4:20 #"Reflections of Remoh" – 0:50 # #*"Fire Water Burn (Donkey Version)" – 4:10 (Sana "motherfucker" sensuroitu aasin ääntelyllä) # #*"Fire Water Burn (Jim Makin' Jamaican Mix)" – 5:00 *Raidat esiintyvät vain joissakin versioissa. Luokka:Vuoden 1996 albumit Luokka:The Bloodhound Gangin albumit
Kalmanralli 2000

Kalmanralli 2000 () on vuonna 1975 ensi-iltansa saanut toimintaelokuva. Sen on ohjannut Paul Bartel ja pääosissa ovat David Carradine ja Sylvester Stallone. Elokuvassa eletään vuotta 2000, jolloin pidetään kuolemanralleiksi kutsuttuja kilpailuja, joissa kuljettajat ottavat toisistaan mittaa toinen toistaan vaarallisemmilla autoilla. Kilpailussa voittaja ei ole se, joka tulee maaliin ensimmäisenä, vaan se, jolle on kertynyt eniten pisteitä. Pisteitä saa yliajetuista ihmisistä. Lapsista ja vanhuksista saa enemmän pisteitä kuin aikuisista miehistä ja naisista. Kisojen ennakkosuosikit ovat Frankenstein ja Machine-Gun Joe, jotka ovat valmiita mihin tahansa voittaakseen tämänkertaiset kisat. == Näyttelijät == == Aiheesta muualla == * === Arvostelut === * Luokka:Vuoden 1975 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset road moviet Luokka:Paul Bartelin ohjaamat elokuvat Luokka:Yhdysvaltalaiset tieteiselokuvat Luokka:Autourheiluelokuvat
Vaski (Hailuoto)

Vaski on kylä Hailuodon Santosen niemellä. Kylä sijaitsee Ojakylänlahden pohjoisrannalla Santosen eteläosassa Luovontien varrella, noin neljä kilometriä länteen Huikun lautta- ja kalasatamasta, ja noin 17 kilometrin päässä Hailuodon kirkonkylältä. Kylän rakennukset ovat levittäytyneet noin kilometrin matkalle Ojakylänlahden rannan ja Luovontien väliselle alueelle. Alueella on jonkin verran niittyjä ja peltoja, mutta pääasiassa alue on metsäistä. Päätienä toimivan Luovontien lisäksi alueella ei ole muita rannansuuntaisia teitä, vaan tiestö on lähes yksinomaan Luovontieltä haarautuvia piha- ja metsäautoteitä. Vaskessa on Hailuodon kunnan ylläpitämä autiotupa. ==Lähteet== Luokka:Hailuodon kylät
The Long Kiss Goodnight

The Long Kiss Goodnight on vuonna 1996 tehty toimintaelokuva. Elokuvan on ohjannut Renny Harlin ja pääosissa ovat Geena Davis ja Samuel L. Jackson. Elokuva kertoo perheenäidistä Samantha Cainesta, joka joutuu auto- onnettomuuteen. Samantha selviää kolarista hengissä, ja huomaa omaavansa kykyjä joita ei aikaisemmin ole pystynyt tekemään. Samantha palkkaa yksityisetsivän, Mitch Henesseyn, tutkimaan menneisyyttään ja pian hän saakin tietää että hän on entinen palkkamurhaaja ja hänen oikea nimensä onkin Charlene "Charly" Baltimore. Pian hän onkin Mitchin tavoin hengenvaarassa. == Näyttelijät == Luokka:Vuoden 1996 yhdysvaltalaiset elokuvat Luokka:Yhdysvaltalaiset toimintaelokuvat Luokka:Renny Harlinin ohjaamat elokuvat
Luotokeskus

Luotokeskus on Hailuodon Marjaniemessä sijaitseva vapaa-ajankeskus. Luotokeskus sijaitsee Marjaniemen majakan ja luotsiaseman vierellä kalasatamassa Hailuodon läntisimmässä niemessä. Luotokeskusta hallinnoi ja kehittää Oulun Seudun Setlementti, ja se muodostuu Ranta-Sumpun leirintä- ja majoitusalueesta sekä ravintolasta, Luotsihotellista sekä vierasvenesatamasta. Luotokeskuksen yhteydessä toimii hailuotolaisen kulttuurin, koulutuksen ja tutkimustoiminnan keskus Luototalo, jonka näyttely avattiin vuonna 2007. Interaktiivisessa näyttelyssä esitellään erityispiirteitä merellisestä luonnosta ja elämäntavasta. Näyttelyssä on täytettyjä eläimiä ja kaloja, jotka on sijoitettu luonnonmukaista jäljittelevään ympäristöön. Näyttelyyn liittyy Rannan reitti -luontopolku on noin 800 metriä pitkä lankkupolku joka alkaa Marjaniemen majakan läheltä. == Lähteet == ==Aiheesta muualla== * Luotokeskus.fi Luokka:Hailuodon nähtävyydet Luokka:Hailuodon rakennukset ja rakennelmat
Jokeri (pelikortti)

Jokeri on pelikortti, joka vastaa peleissä mitä tahansa korttipakassa olevaa korttia. Pelaaja, joka käyttää kortin pelissä, saa itse valita, mitä korttia jokeri edustaa. Jokeria ei saa käyttää joissakin peleissä ja toisaalta peleissä, joissa jokeria saa käyttää, voi pakassa olla useampiakin jokerikortteja. Jos pokerissa käytetään jokeria, se on yleensä arvoltaan mikä tahansa kortti. Jokerilla on useita kutsumanimiä, kuten joksu, jokru, jokka, nikke ja narri. Luokka:Korttipakka
Israelin Gazan operaatiot 2007

Israelin Gazan operaatiot 2007 olivat seurausta Hamasin Israeliin ampumille Katjuša-raketeista, joihin Israel vastasi ilmaiskuilla. Hamas jatkoi rakettien ampumista ja itsemurhaiskuja. Israel pidätti kaksi palestiinalaishallituksen ministeriä. Ilmaiskuissa sai surmansa ainakin 48 palestiinalaista, ja 30 palestiinalaista pidätettiin. Samaan aikaan palestiinalaiset ampuivat lähes 250 rakettia Israelin alueelle. Kaikkiaan vuoden 2007 aikana noin 2 000 rakettia ammuttiin Gazasta Israeliin. ==15. toukokuuta== Pääministeri Ehud Olmert ja puolustusministeri Amir Peretz päättivät vastatoimien lisäämisestä. Edellisellä viikolla yli 30 rakettia ammuttiin Israeliin. ==16. toukokuuta== Israelin ilmavoimat iskivät Hamasin päämajaan Rafahissa. Fatahin mukaan iskussa kuoli kuusi ja ainakin 15 haavoittui. ==17. toukokuuta== Kaksi ihmistä, joiden oletettiin valmistautuvan Qassam-raketin laukaisuun kuoli Israelin ohjusiskussa. Kaksi ihmistä haavoittui lievästi Sderotissa raketti- iskuista. ==18. toukokuuta== Viisi Hamasin jäsentä kuolee Israelin ilmaiskussa Gazassa. Israelin mukaan miehet yrittivät kaivaa tunnelia Israelin puolelle. Kolme ihmistä haavoittui raketin iskettyä Sderotiin. ==19. toukokuuta== Kaksi Hamasin jäsentä kuoli autoonsa Israelin ilmaiskussa. Kolmas paikallaolija kuoli myöhemmin vammoihinsa. ==20. toukokuuta== Kymmenen rakettia ammutaan Gazasta, mutta kukaan ei haavoittunut iskuissa. Israelin ilmaiskussa Gazan kaupunkiin kuoli kahdeksan ihmistä ja kolmetoista haavoittui. Israelin mukaan kuolleista viisi oli Hamas-liikkeen terroristeja. Ilmaiskun kohteena hamaspoliitikko, Khalil al-Hayan kotitalo. al-Haya ei ollut kotona iskun aikaan. Toisessa iskussa kuoli palestiinalaisten mukaan yksi siviili ja kolme muuta haavoittui. Kolmannessa iskussa kohteena oli Islamilainen jihad -ryhmälle raketteja valmistanut tehdas. Pääministeri Olmert kertoi harkitsevansa diplomaattista ratkaisua konfliktiin yhdessä kansainvälisen yhteisön kanssa. Hän myös määräsi lisää ilmaiskuja raketti-iskujen pysäyttämiseksi. ==21. toukokuuta== Neljä Islamilainen jihadin terroristia kuoli autoonsa Israelin ilmaiskussa Beit Lahian kaupungissa pohjois-Gazassa. He olivat laukaisseet joitakin Qassam-raketteja Israeliin. Palestiinalaisten raketti-iskussa kuollut israelilaisnainen oli ensimmäinen kuolonuhri marraskuun jälkeen. Israelilaisten mielenosoituksessa poltettiin renkaita, mutta protesti keskeytyi rakettihälytyksen vuoksi. ==22. toukokuuta== Hamas- järjestön terroristit ilmoittivat ampuneensa useita raketteja Israeliin. Israel tuhosi ilmaiskussa ammusvaraston. Paikallisten mukaan iskussa haavoittui seitsemän ihmistä. ==23. toukokuuta== Terroristit ampuivat kahdeksan rakettia Israeliin. Kukaan ei kuitenkaan loukkaantunut. Kaksi israelilaissotilasta haavoittui Gazan rajalla. Iskusta epäiltiin terroristeja, mutta IDF piti mahdollisena vahinkoa. == Jatko == Iskuista huolimatta Hamas sai Gazan kaistaleen hallintaansa 15. kesäkuuta 2007. Syyskuussa Israel julisti sen vihollisalueeksi. == Lähteet == Luokka:Arabien–Israelin konflikti Luokka:Israelin taistelut Luokka:Palestiinan historia Luokka:2007
Nina Banerjee-Louhija

Nina Banerjee-Louhija (oik. Louhija, ent. Standertskjöld-Nordenstam, ent. Nylander; s. 27. elokuuta 1940 Kalkutta, Brittiläinen Intia) on suomalainen kirjailija. Hän asuu osan vuodesta Helsingissä, osan Tammisaaressa ja osan Antibesissä, Ranskassa. Banerjee-Louhijan isä oli lentokoneinsinööri Sunil Kumar Banerjee ja äiti Sylvi Tyra Marjatta Kotro. Hän itse on koulutukseltaan työterveyshuollon ja yleislääketieteen erikoislääkäri. Hän on kertonut lähteneensä lukemaan lääketiedettä Albert Schweitzerin innoittamana. Hän on kirjoittanut sekä viihde- että tietokirjoja. Kirjassa Yhden päivän kuningatar hän kertoo vanhempiensa tarinan. Banerjee-Louhija muutti 6-vuotiaana Suomeen, kävi koulunsa Suomessa ja valmistui lääketieteellisestä tiedekunnasta vuonna 1966. == Tuotanto == === Romaanit === * Valkoisen orkidean maa (1983) * Etsikkoaika (1984) * Intian helmi (1985) * Mimoosan vuosi (1986) * Sinä se olet (1987) * Hiekkakello (1988) * Yöt minun omiani (1989) * Bengalin punainen hämärä (1990) * Polttavaa unta (1991) * Flora (1993) * Merinoita (1995) * Sata vuotta eiliseen (1996) * Valon kantaja (1999) * Kuin varjo kuvastimessa (2001) * Merenjakaja (2003) * Värikierre (2005) * Tiikerinhetki (2008) * Pidot Huippuvuorilla (2009) * Yhden päivän kuningatar (2012) === Muut julkaisut === * Purjehdus on elämäämme (matkakirja, 1983) * Perhelääkäri (tietokirja, 1985) * Sininen paimenpoika (kuvakirja, 1988) * Maanjäristyspähkinä (kuvakirja, 1990) * Lasten lääkärikirja 1: Pikku-Villen korvakipu (lastenkirja, 1990) == Lähteet == == Aiheesta muualla == *WSOY:n kirjailijaesittely Luokka:Suomalaiset kirjailijat Luokka:Suomalaiset lääkärit Luokka:Vuonna 1940 syntyneet Luokka:Elävät henkilöt
Tomb of the Mutilated

Tomb of the Mutilated on Cannibal Corpsen kolmas studioalbumi. Metal Blade Records julkaisi sen vuonna 1992, ja se on yhtyeen viimeinen, jossa on mukana alkuperäiskitaristi Bob Rusay. Albumi kiellettiin Saksassa kesäkuuhun 2006 saakka. Albumilta löytyy myös yhtyeen tunnetuin kappale, Hammer Smashed Face – joka kuullaan myös elokuvassa Ace Ventura – lemmikkidekkari. ==Kappaleet== # # # # # # # # # # ==Kokoonpano== * Chris Barnes - laulu * Jack Owen - kitara * Bob Rusay - kitara * Alex Webster - basso * Paul Mazurkiewicz - rummut == Aiheesta muualla == * * Luokka:Vuoden 1992 albumit Luokka:Cannibal Corpsen albumit
Miso

pienoiskuva|Kahta erilaista misoa: Edo amamiso (vasemmalla, punainen miso) ja Shinshū miso (oikealla, kellertävä miso) Miso () on japanilainen, käyneistä soijapavuista valmistettu tahna. Se on yksi japanilaisen keittiön perusraaka- aineista, jota voidaan käyttää esimerkiksi keittoihin, marinadeihin ja kastikkeisiin. Sitä valmistetaan höyrytetyistä soijapavuista, suolasta ja käymisprosessin aloittavasta kōjista, joka sisältää Aspergillus oryzae -homeen avulla käytettyjä soijapapuja, riisiä tai ohraa. Misotyyppejä on lukemattomia, mutta kolme perustyyppiä ovat riisimiso, jonka valmistukseen käytetään soijapapuja, suolaa ja riisiä, ohramiso, johon käytetään riisin sijaan ohraa, ja soijamiso, johon käytetään vain soijapapuja ja suolaa. Valtaosa Japanissa valmistetusta misosta (noin 80 prosenttia) on riisimisoa. Siitä suurin osa on punaista misoa (akamiso), joka on suolaisempaa ja proteiinipitoisempaa kuin mieto, makeampi valkoinen miso (shiromiso). Valkoista misoa käytetään etenkin salaatteihin (aemono) ja makeisiin. Misoa valmistetaan lisäämällä keitettyyn, ruumiinlämpöiseksi jäähtyneeseen riisiin tai ohraan Aspergillus oryzae -hometta. Kōji-nimisen seoksen annetaan käydä muutaman päivän ajan, minkä jälkeen sitä, vettä ja suolaa lisätään murskattuihin soijapapuihin. Valmistukseen suositellaan merisuolaa, koska se sisältää käymisprosessille hyödyllisiä alkuaineita kuten magnesiumia ja kalsiumia. Sekoitettu massa kaadetaan tynnyreihin, joissa sen annetaan käydä toistamiseen. Paras miso saa fermentoitua kahden kesän ajan. Aiemmin mison laatu vaihteli, koska valmistuksessa käytettiin aiemmista eristä saatuja homekantoja, joiden toimivuutta ei voitu varmistaa, ja misonvalmistajat säätelivät homeen saatavuutta. Nykyisin tutkimuksen myötä on kehitetty ”standardoituja” misotuotteita ja kōji-kantoja on vapaasti saatavilla. Mison valmistus lienee saapunut Japaniin Koreasta tai Kiinasta 500–600-luvuilla, mutta se kehittyi Japanissa pian omanlaiseksi tuotteekseen. Jo vuonna 701 keisari Monmu perusti viraston säätelemään mison tuotantoa ja kauppaa. Alun perin misoa valmistettiin buddhalaisissa temppeleissä ja käytettiin lähinnä keisarillisessa hovissa, mutta 900-luvulla se levisi jo provinsseihin ja myöhemmin myös tavallisen kansan keskuuteen. Erityisen suosituksi se tuli Muromachi-kaudella, kun sille kehittyi erilaisia käyttötapoja ja alueellisia valmistusmuotoja. Mison käyttötavoista yleisimpiin kuuluu misokeitto (misoshiru), perinteinen aamiaisruoka. Sitä käytetään myös pataruokiin (nimono), marinaideihin paistettaessa (dengaku) ja esimerkiksi pikkelseihin (misozuke). Misoa on historiallisesti pidetty terveyttä kohentavana tuotteena, ja sen terveysvaikutuksista on tehty paljon tutkimusta. Säännöllisesti misokeittoa syövillä on havaittu esiintyvän vähemmän vatsan tulehdussairauksia, ja misoon liitetään myös syöpää ehkäiseviä vaikutuksia. == Katso myös == * Tofu * Tempe == Lähteet == == Aiheesta muualla == * What's Miso? Japan Miso Promotion Board Luokka:Japanilainen keittiö Luokka:Seulonnan keskeiset artikkelit
Hiidenniemen pooki

Hiidenniemen pooki oli tunnusmajakka, joka rakennettiin merimerkiksi Hailuodon saaren pohjoisosassa sijaitsevaan Hiidenniemeen. Pookin piirustukset laati intendentinkonttorin esimies, arkkitehti Ernst Lohrmann, ja se valmistui 1859. Tyyliltään pooki oli pelkistetty keilamainen kuusisivuinen torni, jonka rakennusmateriaalina oli puu. Tornissa oli huippumerkkinä tuuliviiri tai lippu. Pooki tuhoutui salamaniskun aiheuttamassa tulipalossa 1925. Krunnien saaristossa sijaitseva kuusisivuinen Ulkokrunnin pooki on rakenteeltaan lähes vastaava kuin Hiidenniemen pooki. ==Lähteet== Luokka:Ernst Lohrmannin suunnittelemat rakennukset Luokka:Hailuodon liikenne Luokka:Hailuodon rakennukset ja rakennelmat Luokka:Perämeri Luokka:Suomen tunnusmajakat
Bakteeritulehdus

Bakteeritulehdus on bakteerin aiheuttama tulehdus, kuten esimerkiksi angiina. Bakteeritulehduksia hoidetaan lääkkeillä, useimmiten antibiooteilla. Yleensä tulehdus ei parannu hoitamattomana. Varsinkin vastustuskyvyn ollessa heikko esimerkiksi ikenissä tai iholla oleva tulehdus voi levitä muualle elimistöön, kuten sydämeen. Puolustuskykyä heikentävät monet sairaudet, kuten diabetes, ja lääkkeet, kuten kortisoni ja syöpähoidot. ==Lähteet== *
A-siipinen

A-siipinen (A-wing) on avaruusalus fiktiivisessä Tähtien sota -universumissa. Se on Kapinaliiton pienin, mutta myös nopein hävittäjä. A-siipisiä nähdään elokuvassa Star Wars: Episodi VI – Jedin paluu, missä yksi niistä pilotti Arvel Crynydin ohjaamana törmää Imperiumin lippulaiva Executorin komentosillalle. Tämä aiheuttaa Executorin tuhon. A-siipisessä on rajoitettu suojakilpi, joka suojaa vain edustan ja sivustan. Siinä on erittäin voimakas moottori, sekä tehokkaat aseet. A-siipisten piloteilla onkin yhteinen motto: Vauhti on elämä (Speed is life). Hävittäjän on suunnitellut kapinallisten kenraali Jan Dodonna ja insinööri Walex Blissex. A-siipisen aseistuksena on 2 laserkanuunaa ja 2 ohjusturrettia, joissa kummassakin on 6 ohjusta. Alukseen mahtuu ainoastaan lentäjä. == Lasertykit == A-siipisten lasertykit kääntyvät 180 astetta, joissain malleissa jopa 360 astetta, joka oli takaa-ajaville vihollishävittäjille yleensä ei-toivottu yllätys . ==Muita Kapinaliiton hävittäjiä== *B-siipinen *U-siipinen *X-siipinen *Y-siipinen == Lähteet == Luokka:Tähtien sodan alukset ja laitteet sv:Lista över farkoster i Star Wars#A-Wing
Hannuksenrantalampi

Hannuksenrantalampi on lampi tai pieni järvi Hailuodon Marjaniemessä, Ranta- Sumpun itäpuolella ja Hailuodon retkeilyreitteihin kuuluvan Marjaniemen ja Ison Sunikarin välisen retkeilyreitin sekä Marjaniemen luontopolun varrella. Vetensä järvi saa pohjoisessa olevasta nimettömästä lammesta ja laskee pientä ojaa pitkin Perämereen. ==Lähteet== Luokka:Hailuodon järvet
IHEYO

IHEYO (The International Humanist and Ethical Youth Organisation, Kansainvälinen humanistis-eettinen nuorisojärjestö) on järjestö, joka pyrkii edistämään eri maiden humanististen nuorisojärjestöjen yhteistyötä kansainvälisellä tasolla. Järjestöön kuuluu 40 yhdistystä Euroopasta, Aasiasta, Afrikasta ja Etelä-Amerikasta, joista 20 täysjäsentä ja 20 tukijäsentä, sekä lisäksi henkilöjäseniä. iheyo.org IHEYO:n tärkeimpiin arvoihin kuuluu ihmisoikeuksien kunnioittaminen. Järjestö pyrkii edistämään tasa-arvoa, parantamaan muiden muassa naisten ja seksuaalivähemmistöjen asemaa sekä vastustaa lapsityövoimaa ja šarialakia. IHEYO:n kotipaikka on Brysselissä. Järjestö on Kansainvälisen humanistiliiton IHEU:n jäsen. IHEYO:n edustama humanismi on määritelty Amsterdamin julistuksessa. == Lähteet == == Aiheesta muualla == * IHEYO:n sivut (englanniksi) Luokka:Kansainväliset järjestöt Luokka:Nuorisojärjestöt Luokka:Humanistijärjestöt
Sundby (Tukholma)

Sundby on yksi Ruotsin pääkaupungin Tukholman kaupunginosista. Se sijaitsee Tukholman läntisessä osassa (Västerort), ja kuuluu hallinnollisesti Spånga- Tenstan kaupunginosa-alueeseen. Sundby kuuluu yhdessä Bromstenin, Flystan ja Solhemin kaupunginosien kanssa niin kutsuttuun Vanhan Spångan (ruots. Gamla Spånga) alueeseen. Luokka:Tukholman kaupunginosat
Lunda

Lunda on yksi Ruotsin pääkaupungin Tukholman kaupunginosista. Se sijaitsee Tukholman läntisessä osassa (Västerort), ja kuuluu hallinnollisesti Spånga- Tenstan kaupunginosa-alueeseen. Luokka:Tukholman kaupunginosat
Beto

Beto-nimisiä henkilöitä: * Beto (Joubert Araújo Martins), brasilialainen jalkapalloilija (s. 1975) * Beto (Gilberto Galdino dos Santos), brasilialainen jalkapalloilija (s. 1976) * Beto (Roberto Luís Gaspar de Deus Severo), portugalilainen jalkapalloilija (s. 1976) * Beto (António Alberto Bastos Pimparel), portugalilainen jalkapallomaalivahti (s. 1982)
Emil Ábrányi

Emil Ábrányi (22. syyskuuta 1882 – 11. helmikuuta 1970) oli unkarilainen säveltäjä ja kapellimestari. Hän toimi kapellimestarina nykyisessä Unkarin valtionoopperassa 1911–1919 sekä sen johtajana 1919–1920 ja Budapestin kunnallisteatterin johtajana 1921–1926. Ábrányi opetti orkesterinjohtoa Budapestin musiikkiakatemiassa. Hän tuli tunnetuiksi oopperoistaan, joihin kuuluvat muiden muassa Monna Vanna (1907), Paolo és Francesca (1912), Don Quijote (1917) ja A vak katona (1923). Ábrányin viimeiset oopperat jäivät esittämättömiksi. Hän kuoli synnyinkaupungissaan Budapestissa 1970. Luokka:Unkarilaiset säveltäjät Luokka:Unkarilaiset kapellimestarit Luokka:Vuonna 1882 syntyneet Luokka:Vuonna 1970 kuolleet
Perforiini

Perforiini on solun hajottamiseen osallistuva proteiini, jota tappaja-T-solut ja luonnolliset tappajasolut erittävät tuhotessaan kohdesolujaan.Thiery Jerome et al. Perforin pores in the endosomal membrane trigger release of endocytosed granzyme B to the cytosol of target cells. Nat. Immunol, 2011, nro 12, s. 770–777 == Toimintamekanismi == Virusinfektoituneen tai pahanlaatuiseksi muuttuneen solun tunnistaessaan tappaja-T-solu vapauttaa eksosytoosilla perforiinia ja grantsyymeja kohdesolun pinnalle. Solunulkoisen nesteen korkean kalsiumpitoisuuden vaikutuksesta perforiini liittyy kohdesolun solukalvoon, polymerisoituu ja muodostaa solukalvon läpäiseviä kanavia. Kanavien avulla solun sisälle kulkeutuu solunulkoisesta nesteestä kalsiumioneja, jotka käynnistävät kohdesolussa solukalvon korjausmekanismin. Tähän korjausmekanismiin sisältyy solukalvon vaurioituneiden osien ottaminen solun sisälle endosytoosilla. Muodostuviin endosytoosirakkuloihin kulkeutuu myös solukalvon pinnalta tappaja-T-solun erittämiä perforiini- ja grantsyymiproteiineja. Grantsyymi vapautuu todennäköisesti perforiinin avustuksella endosytoosirakkuloista solulimaan, jossa se käynnistää kohdesolun apoptoitumisen. == Lähteet == Luokka:Proteiinit
SNCAC

Société Nationale de Constructions Aéronautiques du Centre eli SNCAC (vapaasti suomennettuna Keskinen ilmailuteollisuusyhtiö) oli ranskalainen lentokonetehdas. == Historia == SNCAC-valtionyhtiö syntyi vuonna 1936, kun kurjassa taloudellisessa tilassa olevat Farmanin Boulogne-Billancourtin tuotantolaitos ja Hanriotin Bourgesin tuotantolaitos yhdistettiin lentokoneteollisuuden kansallistamisen seurauksena. Vuonna 1945 siihen yhdistettiin Loire-Nieuport (Issy-les-Moulineaux). SNCAC lakkautettiin kesäkuussa 1949. Siihen kuuluneet tehtaat liitettiin Société Nationale de Constructions Aéronautiques du Nord (SNCAN, Pohjois-Ranskan lentokonetehdas) yhtiöön. SNCAC valmisti matkustajalentokoneita, lentoveneitä, muita vesilentokoneita, koulukoneita ja raskaita pommikoneita Armée de l'Airille. Se rakensi valtion rahoituksella useita prototyyppejä, joista vain harvat pääsivät sarjatuotantoon. == Lentokoneet == * SNCAC NC.211 Cormoran nelimoottorinen kuljetuskone * SNCAC NC.2233 nelimoottorinen pommikone (15 Ranskalle) * SNCAC NC.232.2 (55 valmistettu Ranskalle ja 3 Suomelle) * SNCAC NC.410 * SNCAC NC.600 * SNCAC NC.701 rahtikone (240 konetta, toisen maailmansodan jälkeen). * SNCAC NC.840 * SNCAC NC.857 * SNCAC NC.900 * SNCAC NC.1070 * SNCAC NC.1072 * SNCAC NC.1080 * SNCAC NC.3021 ==Aiheesta muualla== * SNCACin kuvaus Aviafrance.com-sivustolla (ranskaksi) *
Herb Kohl

Herbert H. Kohl (7. helmikuuta 1935 – 27. joulukuuta 2023 Milwaukee, Wisconsin) oli yhdysvaltalainen demokraattipoliitikko. Hän edusti Wisconsinia Yhdysvaltain senaatissa vuosina 1989–2013. Kohl syntyi juutalaisille vanhemmille Milwaukeessa. Hänen isänsä syntyi Puolassa ja äitinsä Venäjällä. Kohl valmistui Wisconsin–Madisonin yliopistosta sekä Harvardin yliopistosta ja palveli Yhdysvaltain armeijan reservissä 1958–1964. Kohl oli vuosina 1975–1977 Wisconsinin demokraattipuolueen puhemies. Hänet valittiin Yhdysvaltain senaattiin ensimmäistä kertaa 1988, ja valittiin sittemmin uudelleen vuosina 1994, 2000 ja 2006. Hän ei ollut enää ehdolla vuonna 2012. Kohl omisti NBA:ssa pelaavan koripallojoukkueen Milwaukee Bucksin, jonka hän osti vuonna 1985. == Lähteet == Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1935 syntyneet Luokka:Vuonna 2023 kuolleet
Hietoinen

Hietoinen (myös Mommila) on kylä Hausjärven koillisosassa. Vuoteen 2009 se oli osa Lammin kuntaa. Hietoinen on alueen postitoimipaikka, mutta kylästä käytetään puheessa ja kirjoissakin enimmäkseen nimeä Mommila kylässä sijaitsevan Mommilan kartanon mukaan. Maarekisterissä kylän nimenä on Mommila- Hietonen. Kylä oli vuoden 2009 alkuun asti osa entistä Lammin kuntaa, ja Hämeenlinnan seudun kuntaliitoksen 2009 jälkeen se kuului vuoden 2009 ajan Hämeenlinnaan. Asukkaiden keräämän adressin vuoksi kylä liitettiin 1.1.2010 osaksi Hausjärveä.http://yle.fi/uutiset/kuntaliitosten_konkarikyla_sai_palvelut_lahemmaksi/5434006 (luettu 22.11.2014)http://yle.fi/alueet/hame/2009/12/mommila- hietonen_siirtyy_hausjarveen_1328519.html Nykyään nimeä Mommila käytetään myös Hausjärven Torholan kylässä sijaitsevasta Mommilan asemakylästä, joka on saanut nimensä Mommilan kartanoa varten sinne perustetusta Mommilan rautatieasemasta. Hietoisissa on kyläkirkko, eli alkujaan Mommilan kartanon rukoushuoneeksi rakennettu Mommilan kirkko, ja syksyyn 2007 asti kylässä toimi kyläkoulu. Mommila on historiankirjoissa tunnettu Mommilan kartanon omistajan Alfred Kordelinin, Mommilan veriteoissa 1917 surmansa saaneen aikansa rikkaimman suomalaisen, viimeisenä asuinpaikkana. Kordelin panosti työntekijöidensä oloihin rakennuttamalla kartanon läheisyyteen kirkon ja koulun. Koulurakennus toimii nykyisin seurakuntatalona kirkon vieressä. Nykyisin Mommila tunnetaan parhaiten Mommilanjärven soutelusta, joka järjestetään vuosittain heinäkuun puolivälissä Mommilanjärvellä. Varsinainen tapahtuma-alue on järven eteläosassa Haminankylän kohdalla. == Lähteet == Luokka:Hausjärven kylät
Parallel Lines

__NOTOC__ Parallel Lines on Blondie-yhtyeen vuonna 1978 julkaisema kolmas studioalbumi. Sen tuotti Mike Chapman. Parallel Lines on Blondien tunnetuimpia albumeita. Se nousi brittilistan ykköseksi ilmestyessään syyskuussa 1978. Albumi julkaistiin Chrysalis Records -levymerkillä. Parallel Lines nousi Channel 4:n kaikkien aikojen 100 parhaan albumin listalla vuonna 2005 94. sijalle sekä Rolling Stonen 500 parhaan albumin listalla sijalle 140 vuonna 2003. == Kappaleet == # # # # # # # # # # # # == Arvostelut == * AllMusic: AllMusic review * Robert Christgau: ARobert Christgau review * Soundi: == Lähteet == == Aiheesta muualla == * Parallel Lines discogs.com -sivustolla. Luokka:Vuoden 1978 albumit Luokka:Blondien albumit